ICOANELE IN CULTUL ORTODOX 

Noi ne inchinam Domnului Hristos si cinstim pe Maica Domnului si pe Sfinţi, si prin icoanele care ii 

reprezintă. 

Pe Maica Domnului si pe Sfinţi ii cinstim in ultima analiza pentru faptul ca in ei străluceşte Hristos, pentru 

faptul ca in ei s-a imprimat chipul lui Hristos. Deci cinstim icoanele lor pentru ca ele reprezintă pe cei ce 

sint locaşurile pnevmatizate ale lui Hristos, a cărui umanitate e desavirsit pnevmatizata prin Duhul Sfint, 

unit prin fiinţa cu ipostasul acestei umanităţi. 

Dar in ce consta aceasta justificare a icoanei lui Hristos? In Vechiul Testament nu existau icoane ale lui 

Dumnezeu. Existau numai simboale sacre: mielul pascal, toiagul lui Aaron, cortul sfint, sicriul legii etc. 

Dar admitind simboalele sacre, Vechiul Testament interzice chipurile si asemănările lui Dumnezeu (Ieşire 

20, 4; A doua lege 5, 12-19). Care e deosebirea intre simbolul admis si idolul interzis in Vechiul 

Testament? 

Simbolul sacru e un semn sensibil al prezentei lui Dumnezeu, un obiect in care Dumnezeu si-a arătat 

puterea si si-o arata in continuare. Dumnezeu poate lucra prin toate făpturile ca creaturi ale Lui si lucrează 

de fapt prin toate. Dar a arătat si arata ca prin unele a lucrat si lucrează In mod deosebit de accentuat. Adică 

lucrează in mod supranatural si nu simplu natural. Distincţia aceasta pe care o face Vechiul Testament 

intre simboalele naturale si cele sacre, indicate prin Revelaţia supranaturala si introduse in cult, era menita 

sa ferească poporul Israil de a confunda pe Dumnezeu cu natura in mod panteist. Dar odată făcuta aceasta 

distincţie si clarificind prin obiectele alese in mod supranatural de Dumnezeu, ca locuri ale lucrării Sale 

deosebite, faptul ca El nu se confunda cu natura, Vechiul Testament nu se mai fereşte sa spună ca in toate 

se vede slava lui Dumnezeu ("Plin e cerul si pamintul de mărirea Lui"). 

Aceasta distincţie intre natura si Dumnezeu nu o mai făceau inchinatorii la idoli. Ei confecţionau sau 

alegeau singuri anumite obiecte si le aduceau inchinare, fara ca un Dumnezeu deosebit de natura sa se fi 

manifestat printr-un act de putere supranaturala ca e prezent in mod special in acele obiecte, numite idoli. 

Ei erau simplu "ciopliţi" sau aleşi prin simpla hotarire omeneasca, nu arătaţi de Dumnezeu printr-un act de 

putere supranaturala ca locaşuri ale prezentei si lucrării Lui. 

Idolul era o piesa simpla a naturii, sau un obiect confecţionat de om. Dar tocmai in aceasta calitate era 

identificat cu Dumnezeu. Tocmai intrucit ca parte a naturii reprezenta intreaga natura, sau o forţa oarecare a 

naturii, el era considerat ca e ca atare identic in esenţa cu Dumnezeu. 

Poporul evreu, in baza Revelaţiei Vechiului Testament, făcea insa o distincţie intre simbol si Dumnezeu, fie 

ca era vorba de simbolul natural fie de cel ales printr-un act special al lui Dumnezeu, printr-un act 

supranatural. De aici putem trage concluzia ca nu recunoaşterea unei lucrări a lui Dumnezeu in obiectele 

naturale si cu deosebire in simboalele sacre indicate de Dumnezeu in mod supranatural era interzisa in 

Vechiul Testament, ci identificarea lor cu Dumnezeu insusi. 

Acesta e motivul pentru care Vechiul Testament a interzis idolii, dar a recomandat vederea măririi lui 

Dumnezeu in toate si in mod special in anumite obiecte in care Dumnezeu si-a arătat printr-un act 

supranatural ca a lucrat si lucrează, adică in simboalele sacre folosite in cult. Prin idoli se pierdea conştiinţa 

deosebirii lui Dumnezeu de natura. Prin simbolul natural si sacru se menţinea conştiinţa acestei deosebiri. 

Prin idol poporul Israil ar fi pierdut conştiinţa unui Dumnezeu superior naturii, deci conştient, personal, 

superior naturii si deosebit si liber de ea. Prin simbol ei păstrau credinţa in Dumnezeu deosebit de lume, 

transcendent ei, si practicau o legătura concreta cu ea prin adorare, prin cult, prin rugăciune, pe temeiul 

credinţei ca acest Dumnezeu ii poate apară chiar fata de greutăţile naturii, fata de legile ei implacabile. Prin 

simbol vedeau toata lumea intr-o dependenta de acest Dumnezeu personal, superior in putere naturii, 

atotputernic fata de ea, proniator al ei si in mod deosebit al oamenilor. 

In toate cazurile, prin simboalele sale sacre, dar si prin toata natura văzuta ca simbol, Vechiul Testament 

mărturiseşte credinţa sa in comunicabilitatea lui Dumnezeu, prin mijloace sensibile, dar si deosebirea Lui 

de aceste mijloace. Simboalele sint in acest sens o anticipare a icoanei lor, precum Vechiul Testament e o 

anticipare a lui Hristos. 

Căci icoana nu mai este nici idol, care identifica o piesa a naturii, confecţionată sau nu de om, si prin 

aceasta toata natura sau diferitele ei forte cu Dumnezeu, nici simbol care atesta in el prezenta lui 

Dumnezeu, dar Ii afirma distincţia de el, ci reprezentarea lui Dumnezeu insusi deveni ipostasul personal al 



firii umane, fara sa se identifice cu aceasta fire sau sa se confunde cu ea. Icoana păstrează distincţia intre 
creatura si Dumnezeu, ca si simbolul, dar vede intr-o fata umana creata pe ipostasul dumnezeiesc insusi 
devenit subiectul ei. Natura umana, prin spiritul care tine de ea, e deosebit de apta sa devină natura proprie 
a ipostasului dumnezeiesc, mediu de manifestare nemijlocita a Persoanei dumnezeieşti. In timpul recent 
Olivier Clement a atras in mod special atenţia asupra tainei insondabile pe care o revelează fata umana, 
pentru ca e revelare a spiritului din om, care e orientat spre infinit (Le visage interieur, Paris, Stock, Paris, 
1978). Fata omului revelează o infinitate negrăita, pentru ca daca e luminoasa, e ancorata fericit in 
infinitatea mingiietoare a lui Dumnezeu-Persoana, iar daca e intunecata si tragic de trista, e inspaimintata 
de golul infinit ce se casca in mintea conştiinţei umane. Despre fata umana ancorata prin Spiritul care se 
vede prin ea, in infinitatea lui Dumnezeu, ştia si Vechiul Testament cind spunea ca pe fata lui Moise era 
atita strălucire ca evreii nu puteau privi la ea si de aceea Moise trebuia sa o acopere cu un zăbranic care 
modera strălucirea ei. Credincioşii Vechiului Testament nu puteau privi la aceasta slava de pe fata lui 
Moise, pentru ca nu erau inca pregătiţi sa inteleaga ca Dumnezeu se poate arata prin fata omului, sau poate 
ca l-ar fi socotit pe Moise insusi Dumnezeu, fara sa fie. Cind a venit insa Iisus Hristos prin a cărui fata 
privea cu adevărat Dumnezeu, arest zăbranic n-a mai fost ţinut pe ea, pentru ca revelarea lui Dumnezeu, 
deşi era pe de o parte cu totul desavirsita, pe de alta tocmai aceasta desavirsire in care se arata, dădea fetii 
Lui o blindete si o smerenie curata cum nu s-a putut vedea vreodată printre oameni. Fata lui Hristos i-a 
convins pe Apostoli ca e fata lui Dumnezeu insusi, dar a unui Dumnezeu care nu inspaiminta, căci 
apropierea. Lui maxima de oameni e apropiere a nesfirsitei Lui iubiri si bunătăţi in chip uman. 
Cei ce ramin aşadar la litera Vechiului Testament, cunosc "chipul slavei lui Dumnezeu" strălucind pe 
muntele Sinai (Ieşire 24, 18), si in general strălucind peste anumite obiecte sacre, in baza faptului ca 
Dumnezeu poate face aceasta cu anumite obiecte si locuri din natura (simboale sacre), pentru ca toate sint 
făpturile Lui, deci simboale ale Lui in mod general si natural. Ei isi dau de asemenea seama ca "chipul 
slavei lui Dumnezeu" a strălucit pe fata lui Moise, intr-un mod deosebit de intens, dar in acelaşi timp 
ascuns pentru ca se smintesc la ideea ca Dumnezeu ar putea lua fata umana ca fata proprie a sa. "Dar cind 
se vor intoarce la Domnul (adică vor recunoaşte cu adevărat ca Hristos este Dumnezeu cel intrupat), se va 
lua acoperamintul de pe inima lor" si vor recunoaşte ca fata Domnului Hristos e "chipul" cel mai deplin al 
lui Dumnezeu. 

Dar daca simboalele sacre ale Vechiului Testament, ca locuri si obiecte in care s-a manifestat in mod 
special puterea lui Dumnezeu, s-au putut păstra spre inchinare pina la arătarea nemijlocita a lui Dumnezeu 
prin fata omeneasca, ba se poate avea pentru toate timpurile intreaga creaţie ca un ansamblu de simboale 
naturale ale prezentei si lucrării lui Dumnezeu, nu a binevoit oare Dumnezeu sa ne acorde si un mod de a 
păstra si conştiinţa si sentimentul prezentei fetei Sale umane ca arătare deplina a Lui pina cind ea se va 
arata descoperit, la sfirsitul timpului? Nu ne-a acordat Dumnezeu o posibilitate de a păstra vie si conştiinţa 
prezentei fetii Sale, mai ales ca El păstrează in realitate aceasta fata pina la sfirsitul timpului, nevăzuta 
sensibil, dar după aceea, in eternitate vizibila, in mod pnevmatizat ? 

Acest mod de a păstra conştiinţa perpetuării prezentei Domnului intre noi cu fata Sa umana, din planul Sau 
invizibil, ni 1-a lăsat Dumnezeu prin icoana Sa. Daca Fiul lui Dumnezeu cel intrupat continua sa fie printre 
noi pina la sfirsitul veacului prin toate puterile dumnezeieşti, mijlocite prin trupul Sau, de ce nu ar continua 
sa fie prezent si lucrator printre noi si prin fata Sa, intr-un mod care sa ne facă conştienţi de aceasta 
prezenta cu fata Sa? Daca nu putem concepe ca Domnul lucrează in noi puterile Sale fara mijlocirea 
trupului Sau indumnezeit, cum am putea gindi ca El nu e prezent si cu fata trupului Sau, prin care se 
manifesta in modul cel mai deplin intimitatea si comunicabilitatea lui cu noi, sau infinitatea dumnezeiasca 
de dragoste in forma fetei omeneşti care este, mai mult decit toate obiectele naturii si mădularele trupului 
omenesc, expresia infinităţii, sau a legăturii omului cu infinitatea? Daca ne impartasim cu trupul si cu 
singele Domnului, si acestea sint izvorul sau mijloacele umane ale impartasirii cu toate puterile 
dumnezeieşti ale lui Hristos, de ce n-ar exista si o anumita impartasire de fata Lui? Nu e Domnul cu fata 
Lui in Euharistie, ci numai cu un trup si cu un singe fara fata? Si daca păstram "chipurile" trupului si 
singelui Lui in Euharistie, sub infatisarea piinii si vinului nu putem păstra oare si o oarecare prezenta si a 
fetei Lui, desigur fara o prefacere a fetei Sale nevăzute intr-o fata văzuta asemănătoare prefacerii din 
Euharistie? 



Dumnezeu are diferite moduri de a ne face conştienţi de prezenta Sa, adică de a ne ajuta sa păstram 
conştiinţa, prezentei Sale intre noi. 

E semnificativ ca respingerea icoanei e proprie celor ce resping in general orice fel de comunicare a lui 
Hristos din planul invizibil cu noi prin vreo putere oarecare, afara doar de oarecare comunicare de putere 
prin cuvint. Se spune de către aceşti susţinători ai cuvintului ca singurul mijloc de comunicare a lui Hristos 
cu noi, ca celelalte mijloace sint alese si organizate de om. Dar cuvintul rostit in numele lui Hristos nu e si 
el ales si organizat de om? Se menţine vreo predica numai la repetarea cuvintelor Domnului din Scriptura? 
Si avem dovezi nenumărate ca comunicarea Domnului prin cuvint a fost mai expusa decit toate celelalte 
comunicări celor mai subiective interpretări umane, contribuind enorm unde n-a fost intrebuintat decit el, la 
farimitarea unităţii credinţei. Numai unde cuvintul a fost asociat cu Tainele si cu cinstirea icoanelor, s-a 
păstrat unitatea credinţei, acestea fiind prin identitatea lor in toate timpurile, frinele care au ţinut cuvintul in 
matca Tradiţiei pornite de la Apostoli. 

Dar se poate merge si mai departe pe aceasta linie de dovedire a indreptatirii icoanelor. 
Fata omeneasca este prin ea insasi mijlocul de comunicare intre oameni. Fata nu e data omului pentru o 
existenta a lui in izolarea individualista. Din acest punct de vedere exista o mare identitate de rol intre fata 
si cuvint. Amindoua sint date insului pentru a se comunica altora. Ele sint date omului pentru ca el este 
persoana, deci subiect comunicabil, subiect pentru alte subiecte. Ca persoana omul nu exista numai pentru 
sine, ci si pentru ceilalţi, sau se realizează pe sine in comuniune cu ceilalţi. In fata si cuvintul lui se reflecta 
si se realizează conştiinţa sa ca e pentru alţii, ca nu se poate realiza decit in comuniunea cu alţii. In fata 
omului se reflecta toate urmele lăsate de intilnirea si de convorbirea cu ceilalţi oameni. Iar cuvintele lui se 
imbogatesc din convorbirea cu ceilalţi din invatarea de la ei, din cuvintul lor oral sau scris. In fata si in 
cuvintele fiecăruia se păstrează urmele si vibraţiile sentimentelor produse de alţii, sau sentimentele nutrite 
si exprimate fata de alţii. 

Omul este fiinţa interpersonala, noi creştinii spunem ca este fiinţa tripersonala, după chipul Sfintei Treimi, 
pentru ca totdeauna doua persoane care vorbesc au in vedere o a treia persoana, sau pe el multiplicat. 
Lucrurile intra in preocuparea lor numai ca obiecte care-i interesează in comun, ca obiecte care sint intre ei, 
dorind sa si le dea, sau sa si le ia. 

Fata tine de om, pentru ca el este pentru alţii si prin fata isi arata trebuinţa sa fie cu ei, sa se intereseze de ei 
si alţii sa ştie ca el se interesează de ei. Fata nu aparţine cuiva in izolare. Fata e proiecţia inevitabila a 
insului spre ceilalţi. Ea tine de el, pentru ca el tine de ceilalţi. 

De aceea a luat Fiul lui Dumnezeu fata omeneasca. El a arătat prin aceasta interesul Lui fata de noi, voinţa 
de a comunica cu noi. 

Fata umana e pe de o parte expresia infinităţii de intelesuri spre care e orientat spiritul uman, iar in cazul ca 
e un spirit credincios, expresia legăturii lui mingiietoare cu infinitatea personala divina; pe de alta arata 
voinţa de comunicare a acestei infinităţi trăite către ceilalţi semeni. Fiul lui Dumnezeu, luind fata umana a 
dus la maximum aceasta ancorare a ei in infinitatea dumnezeiasca, pe de alta voinţa ei de comunicare către 
ceilalţi oameni a acestei trăiri a umanităţii asumate de El in infinitatea de viata si de dragostea dumnezeirii. 
Daca a luat fata omeneasca cu scopul de a comunica prin ea experienţa vieţii dumnezeieşti, trăita de El, 
fraţilor Sai intru umanitate, de ce nu ar menţine aceasta comunicare cu noi prin fata Sa in continuare ? Daca 
voieşte ca cuvintul Sau sa se comunice permanent oamenilor, ca exprimare a trăirii Sale ca om in adincurile 
dumnezeieşti, de ce n-ar voi ca aceasta comunicare sa se facă in continuare si prin fata Sa, care cuprinde 
concentrat toate cuvintele Sale si care comunica mai mult decit cuvintul nu numai intelesuri, ci si putere si 
viata. 

Credincioşii vor sa aibă cu ei nu numai cuvintul lui Hristos pina la sfirsitul veacurilor, ci si fata Lui umana 
si prin ea "Fata" dumnezeirii, ca izvor al tuturor fetelor omeneşti, deci si al fetei asumate de Hristos; sau 
"Fata" dumnezeiasca, ca forma mai presus de forme a existentei Sale tripersonale eterne, ca expresivitate 
intratreimica, izvor al oricărei expresivităţi si comunicări interpersonale create. Si daca Fiul lui Dumnezeu 
a luat fata omeneasca pentru a fi intr-o comunicare maximala cu toţi fraţii Sai intru umanitate, de ce nu ar 
satisface aceasta voinţa a Lui si sete a lor de maxima comunicare intre El si ei prin fata asumata ? 
Cuvintul Lui li s-ar părea lipsit de intimitatea si de căldura maxima, daca n-ar simţi ca el porneşte din fata 
Lui in care e concentrata toata intimitatea si căldura fata de oameni. Li s-ar părea ca e un cuvint venit de 
departe, de la un Dumnezeu ascuns, distant, retras din nou după inaltare in transcendenta Lui. Ei vor sa ştie 



nu numai teoretic, sau prin memoria istorica, ca aceste cuvinte au fost odată grăite de Hristos, ci vor sa-L 
simtă ca le grăieşte si acum El insusi, ca cuvintele lor au ca punct viu, unitar si permanent al legăturii Lui 
cu ei, fata Lui. 

Aceasta fata a lui Hristos este de altfel ea insasi plenitudinea inepuizabila si vie a cuvintelor Lui. Ele sint 
raze ce pornesc din viata adinca, infinita, exprimata prin fata Lui, din iubirea Lui, pe care o exprima fata 
mai plenar decit cuvintele, intrucit ea este expresia subzistenta, ipostatica a iubirii Lui, care vrea sa se 
comunice, care nu s-a alcătuit ca fata a lui Dumnezeu-Cuvintul, decit pentru ca El vrea sa se comunice prin 
ea fara sfirsit. 

De aceea, El vrea ca fata insasi pe care a asumat-o sa continue a fi cu noi prin icoana si după inaltarea Lui 
la cer, vrea ca fata Lui insasi sa ne vorbească despre El, sau prin icoana vorbeşte El insusi mai plenar, mai 
viu decit prin cuvintele dezlegate de El. S-a spus ca icoanele sint o Biblie pentru cei ce nu ştiu citi, ceea ce 
poate insemna astăzi: pentru cei ce n-au vreme sa citească, sau sa asculte prea multe din cuvintele despre 
El. Dar pe lingă aceasta, se mai poate spune ca icoana lui Hristos ni-L pune intr-un fel pe Hristos insusi 
inaintea noastră, sau ne da conştiinţa prezentei Lui cu fata proprie inaintea noastră in planul invizibil. 
Icoana ni-L face intr-un fel transparent pe Hristos insusi, asa cum printr-o pinza transparenta pe care se 
proiectează chipul Lui, se vede el insusi. 

Astfel, icoana lui Hristos n-a ajutat numai la păstrarea intelesului exact al invataturii lui Hristos si despre 
Hristos, prezentindu-ni-L in tot cursul istoriei Bisericii ca pe acelaşi Hristos, autor al faptelor Sale 
mintuitoare, ci au avut si un important rol de vivificare a credinţei, mentinind in credincioşi conştiinţa 
prezentei lui Hristos, ca Subiect al cuvinte lor ce se grăiesc de către El sau despre El. 
Pe lingă aceea, Hristos reprezentat pe icoana ortodoxa, in acelaşi fel cum a fost reprezentat in toata tradiţia 
Bisericii, incepind cu primele secole, ne-a păstrat pe Hristos in integritatea trasaturilor vieţii lui 
pnevmatice, ca model si indemn pentru credincioşi de a se strădui pentru o induhovnicire a vieţii lor, după 
chipul lui Hristos. Daca Hristos cere credincioşilor sa imprime in ei chipul Lui, sau sa se facă după chipul 
Lui, cum ar reuşi aceştia sa imprime in ei chipul autentic al lui Hristos daca n-ar avea decit cuvintele Lui, 
sau despre El, pe care fiecare teolog sau predicator le poate interpreta după capul lui? Astfel icoana lui 
Hristos păstrata pina azi cu infatisarea Lui pnevmatizata din primele secole a constituit, alături de literatura 
duhovniceasca a Sfinţilor Părinţi, o călăuza importanta pentru formarea duhovniceasca a credincioşilor 
ortodocşi după chipul autentic al lui Hristos. Icoana lui Hristos din Ortodoxie a fost nu numai o icoana 
hristologica, ci si pnevmatologica, tinind seama de faptul ca Hristos a fost plin de Duhul Sfint si acest Duh 
li s-a dăruit si lor ca putere formatoare in direcţia sfinţeniei. 

Cel mai mult s-au format in acest sens sfinţii, in ale căror icoane se reflecta aceasta viata pnevmatica a lui 
Hristos si in a căror fata străluceşte curăţia si prezenta Duhului sfintitor al lui Hristos. Stilul bizantin al 
icoanelor menţine pina azi aceeaşi veche si inalta spiritualitate superioara in cadrul iconografiei creştine si 
azi incepe sa fie apreciat pretutindeni din nou, nu pentru ca e stilul epocii bizantine, ci pentru ca este stilul 
subtirimii si delicateţei pnevmatice adevărate, care nu poate fi inlocuita de alta. Aceasta pnevmaticitate, pe 
lingă faptul ca reprezintă pe Hristos impreuna cu actele sale mintuitoare, unice, este singurul mod 
"obiectiv" in care poate fi sugerata spiritualitatea "nescrisa imprejur" (necircumscrisa), a dumnezeirii lui 
Hristos in forma circumscrisa umana, sugerind adincimile abisale dumnezeieşti prin trasaturile unei fete 
omeneşti fizic circumscrise, dar prin spiritul ce-1 reflecta sugerind ea insasi necircumscrisul. 
Fara indoiala, pictorii de talent, pot da acestei pnevmaticitati a prezentei dumnezeirii lui Hristos o 
profunzime si mai accentuata. 

Dar sa revenim la comunicarea ce se infaptuieste intre credincioşi si Hristos prin icoana. 
Credincioşii ştiu ca icoana nu le vorbeşte numai despre Hristos si nu le arata numai pe ce linie de 
induhovnicire au sa-si conducă viata lor, pentru a se face tot mai asemenea cu Hristos. Ei sint convinşi in 
primul rind ca prin icoana ei intra intr-o comunicare reala cu Hristos. 

De aceea problema cheie care se pune pentru explicarea teologica a insemnatatii icoanei in ortodoxie, este: 
ce legătura reala, vie si prezenta exista intre Persoana vie a lui Hristos si icoana Lui, mai bine-zis intre 
Hristos si credinciosul care se roagă in fata icoanei Lui? Si in ce mod se stabileşte ea? 
Cel mai uşor răspuns ar fi acela ca orice cuvint de rugăciune adresat de credincios lui Hristos, are un 
răspuns de la Hristos, odată ce Hristos e viu si ca om. Căci nu e cuvint adresat de o persoana altei persoane, 
căruia acea persoana sa nu trebuiască sa-i răspundă, in baza unităţii dialogic-ontologice ce exista intre 

persoane si cu deosebire intre persoanele umane, intre care a binevoit sa ia loc si Cuvintul lui Dumnezeu, 
sau susţinătorul tuturor cuvintelor si a legăturii dintre cei ce isi vorbesc. Iar creştinul e provocat in mod 
deosebit de presant sa gindeasca la Hristos si sa-I adreseze cuvinte de rugăciune privind la icoana Lui. Asa 
cum fata semenului nostru ne provoacă sa i ne adresam, sau fata noastră prezenta in timp ce i ne adresam ii 
presează pe acela cu deosebita putere sa ne răspundă, asa trebuie sa socotim ca si chipul fetii lui Hristos ne 
provoacă in mod deosebit de presant sa I ne adresam Lui insusi, iar prezenta noastră ce I se adresează 
inaintea icoanei Lui II face sa răspundă cuvintului nostru. 

Dar răspunsul la intrebarea de mai sus poate fi intemeiat si prin unele explicări ale textelor de autoritate din 
tradiţia bisericeasca. 

Definiţia Sinodului VII ecumenic afirma ca inchinarea acordata icoanei "trece", "urca" la persoana 
reprezentata, sau la prototip, la modelul viu al ei. Aceasta expresie este interpretata de obicei ca o "trecere" 
de bunăvoie a gindirii de la icoana la prototip, ca de la un chip la realitatea vie a lui Hristos, pe baza unei 
asocieri făcute de minte. Dar aceasta "trecere" are un inteles mai adine. Cel ce crede in Hristos nu poate sa 
nu facă aceasta trecere de la icoana Lui la realitatea Lui vie. In aceasta trebuinţa a gindului de a trece de la 
icoana lui Hristos la realitatea Lui vie este implicata o lucrare a lui Hristos insusi asupra celui ce priveşte 
icoana, Daca toate lucrurile care exista sint cuvinte incorporate ale lui Dumnezeu adresate noua, cu atit mai 
mult este icoana lui Hristos un cuvint, un indemn, o revendicare adresata de Hristos către noi. Astfel 
precum un cuvint specificat despre Hristos este si un cuvint al lui Hristos care provoacă cu necesitate in cel 
ce-1 aude gindirea la Hristos si un răspuns lui cuvintul Lui, la fel cuvintul acesta plasticizat si concentrat 
despre Hristos, sau al lui Hristos, care este icoana Lui, provoacă in cel ce o priveşte (care e si ea un fel de 
auzire), necesitatea de a gindi la Hristos si de a-I răspunde prin rugăciune si prosternare. 
Exista o legătura ontologica (o legătura prin fiinţa) intre o reprezentare si realitatea reprezentata, 
asemănătoare aceleia ce exista intre ceea ce se spune sau s-a spus prin cuvint si intre conţinutul sau chiar 
persoana celui ce rosteşte sau a rostit cuvintul, ba mai mult, intre acela si intre cel ce aude sau a auzit 
cuvintul. Daca prin cuvintul lui Hristos sau despre Hristos, rostit acum doua mii de ani, dar repetat acum 
din nou la urechile mele se stabileşte o legătura intre mine si Hristos, cum nu s-ar stabili o legătura intre 
mine si Hristos si prin icoana Lui, care este un cuvint plasticizat ce cuprinde intreaga lui Persoana? Aceasta 
legătura intre mine, cel ce aud cuvintul sau vad chipul cuiva sau despre cineva, se stabileşte aceasta 
legătura cu subiectul cuvintului sau al chipului, pentru ca exista mai intii o legătura ontologica intre ceea ce 
se spune despre cineva sau de către cineva, sau intre chipul Lui si persoana Lui insasi. 
Nu exista persoana care sa nu aibă implicata in ea chipul ei si cuvintul despre ea, sau cuvintul ei, daca este 
o realitate conştienta. Iar cuvintul despre mine de exemplu, sau chipul meu, sint implicate in mine prin 
faptul ca sint pentru alţii. De aceea, nu se poate sa nu ma intereseze reacţia necesara pe care acestea o 
provoacă in alţii sau sa nu caut sa provoc nişte reacţii in alţii. De fapt, prin cuvintul si prin chipul legate de 
o persoana pentru a se comunica prin ele altora, ea insasi lucrează asupra acelora, implinindu-se in acelaşi 
timp pe ea insasi. 

Sfintul Teodor Studitul exprima aceasta idee in felul următor: "Daca de orice corp tine in mod inseparabil 
umbra sa, si n-ar putea spune cineva, de este inzestrat cti inteligenta, ca exista vreun corp fara umbra, ci 
vede in orice corp umbra care-i urmează, si in umbra corpul care ii premerge, la fel nu s-ar putea spune de 
Hristos ca nu poate fi reprezentat in icoana, daca exista in El un corp definit. Ci trebuie văzut existind in 

Hristos icoana Sa si in icoana trebuie văzut Hristos ca prototipul ei. 

Si intrucit acestea doua sint date impreuna, se poate spune, ca, si atunci cind era văzut Hristos, s-a arătat 

virtual icoana Lui, pentru ca ea a fost luata din realitatea Lui, imprimindu-se in oarecare materie" . In 

acelaşi sens, Sfintul Teodor Studitul zice: "Deşi ceea ce exista prin natura si ceea ce exista prin act ( ) nu 

exista simultan, totuşi prin faptul ca icoana exista virtual si inainte de a fi confecţionată prin meşteşug, ea 

poate fi văzuta totdeauna in Hristos, asa cum umbra este totdeauna impreuna cu corpul, chiar daca nu 

primeşte forma ei prin raza luminii. In felul acesta nu e greşit a zice ca Hristos si icoana Lui exista 

impreuna" 2 . 

E de remarcat ca Sfintul Teodor Studitul afirmind ca prototipul si chipul sint impreuna, nu le confunda 

totuşi. Ele sint legate, dar nu identice. Pina este in prototip, imaginea nu se distinge de el. Dar după ce iese 



la iveala imaginea, se deosebeşte de prototip, dar nu se separa. Asa cum prototipul nu poate exista fara sa 

aibă o umbra sau o imagine virtuala, asa nici imaginea sau umbra nu poate exista fara o legătura cu 

prototipul. Ea continua sa-si aibă fundamentul in prototip, chiar daca e altceva decit el. 

E ceea ce am lamuri noi cu exemplul relaţiei intre cuvint si persoana care-1 rosteşte. Cuvintul pina nu e 

rostit, nu se poate sesiza ca deosebit de persoana. Dar după ce e rostit, se constata ca e distinct de ea. Dar 

totuşi, el nu poate fi explicat fara persoana care 1-a rostit. Si efect deplin nu poate avea decit tinind seama 

de legătura lui cu persoana care 1-a rostit. Asa cum nu poate fi persoana fara cuvint, asa nu poate fi cuvint 

fara persoana. Iar aceasta e valabil si pentru relaţia intre persoana si chip. Dar asa cum cuvintul se 

detaşează de o persoana numai cind e o alta persoana care sa-1 asculte, asa e si cu chipul: se detaşează 

interior pentru un doritor de a o cunoaşte, in cazul lui Hristos pentru un inchinator. Iar faptul ca imaginea 

cuiva nu poate fi separata de persoana a cărei imagine este, se arata in trebuinţa ca indata ce o vezi sa te 

gindesti la persoana respectiva, asa cum indata ce auzi cuvintul rostit de o persoana cindva, trebuie sa te 

gindesti la persoana care 1-a rostit. 

Desigur, pentru mulţimea de cuvinte generale care circula intre oameni, nu le mai poţi identifica pe acestea 

cu autorii lor deosebiţi, pentru ca ele pot fi ale oricui. Dar cuvintele lui Hristos ramin exclusiv ale Lui, prin 

unicitatea lor. De aceea cind le auzi trebure sa te gindesti numaidecit la El si nu le poţi simţi in ele insesi, 

sau nu le poţi atribui indiferent cărei persoane. 

Tot asa este si cu icoana Lui. Cind o vezi nu te poţi gindi decit la Persoana lui Hristos si nu poţi sa nu te 

gindesti la ea. Chiar daca ar avea numai acest rost, icoana lui Hristos ar avea o mare insemnatate pentru 

viata creştinilor. 

Dar legătura aceasta pe care trebuie sa o facem subiectiv intre icoana lui Hristos si Persoana Lui, are, 

precum am văzut, si o baza ontologica, dincolo de subiectivitatea noastră. 

Dar se poate merge si mai departe. Daca umbra luminoasa se arata legata de corpul de care tine prin 

anumite raze care pornesc din corp, chipul unei persoane se arata legata cu realitatea aceleia prin raze 

spirituale, sau si prin acestea, prin care aceea proiectează intr-un mod necesar, chipul sau specific in 

sufletele altora. Chipul unei persoane spune si ceva spiritual celorlalţi. Spune ce este caracteristic ei. Cu atit 

mai mult spune icoana lui Hristos nu numai ceea ce este caracteristic in mod deosebit numai Lui ca om, ci, 

ceea ce II arata ca unicul Mintuitor. Cind vedem icoana lui ne gindim in mod necesar la El, ca la unicul 

Mintuitor al nostru. Si aceasta provoacă la credinţa, la rugăciune, la mulţumire. 

Gratie acestui fapt Persoana lui Hristos provoacă in mod necesar si unic prin icoana Sa gindirea la El a 

celor ce cred in El. Iar prin gindire ii atrage pe ei insisi. Acest lucru ii spune din nou Sfintul Teodor Studitul 

cind insista asupra concomitentei intre privirea icoanei si gindirea la prototipul ei : 

"Prototipul si icoana sint corelative ca o jumătate cu cealaltă jumătate. Căci prototipul poarta impreuna cu 

El in mod necesar icoana, al cărei prototip este, asa cum jumătatea aduce inevitabil cu ea a doua jumătate, 

in raport cu care se numeşte jumătate. Căci nu exista prototip daca nu este icoana, cum nu e nici jumătate, 

care sa nu te facă sa gindesti la cealaltă jumătate. Cele ce sint impreuna, sint gindite impreuna tocmai 

pentru acest motiv. Deci, daca nu se intercalează intre ele nici un interval, nici inchinarea nu e alta pentru 

fiecare din ele, ci e aceeaşi pentru amindoua" 3 . 

Remarcam afirmarea Sfintului Teodor Studitul ca nu exista un interval intre icoana si Hristos, ca prototip al 

ei, sau comparaţia lor cu doua jumătăţi care nu pot fi separate, nici in gind, nici in realitate. Dar trebuie sa 

remarcam ca ontologia chipului sta in prototip, fapt care nu poate fi inversat. Icoana ca jumătate isi are 

temeiul in prototip, nu si invers. Icoana trăieşte din ontologia prototipului, dar prototipul isi manifesta toata 

realitatea Lui ontologica in faptul ca are si un chip. Daca n-ar avea implicat in el chipul ca virtualitate, n-ar 

avea realitate adevărata. Cel ce n-are umbra, nu exista ; tot asa cel ce nu are virtualitatea chipului sau 

virtualitatea cuvintului. Cel ce nu e pentru alţii, nu e nici pentru sine. In sensul acesta umbra, sau 

virtualitatea chipului, sau cuvintul, sint o condiţie a ontologiei prototipului. 

De aici apare deplin justificata convingerea credinciosului ca, atunci cind priveşte icoana, vorbeşte cu 

Hristos si inchinindu-se in fata ei, se inchina in fata lui Hristos. Daca ar aduce icoanei o inchinare deosebita 

de cea adusa lui Hristos, ar face din icoana un fel de idol, in sine, chiar daca i-ar acorda o putere mai mica 

decit lui Hristos. De fapt, puterea ce se manifesta prin icoanele făcătoare de minuni, nu e decit puterea lui 

Hristos, nu a icoanei insasi. 



Cind credinciosul se roagă in fata icoanei, nu se roagă ei, ci lui Hristos. Privind la ea, privirea lui se 
indreapta spiritual spre Hristos, asa cum mama privind la fotografia fiului ei, vorbeşte cu el, deşi ea nu 
confunda fotografia fiului cu fiul insusi. Ea uita de fotografie, asa cum credinciosul uita de icoana. Mama 
zimbeste fiului, credinciosul se roagă lui Hristos, stind in fata icoanei si privind la ea. Icoana si prototipul 
sint cuprinse deodată prin simţire si gindire, fara sa fie confundate; sau mai bine-zis, icoana este uitata, 
credinciosul trăind propriu-zis relaţia cu prototipul. Sfintul Teodor Studitul voieşte sa precizeze direct acest 
lucru. 

La acuzaţia ca el indumnezeieste icoana, imbratisind intr-o singura inchinare icoana si pe Hristos, el 
răspunde: "Nu se poate găsi aceasta in epistola mea, ci ca nu trebuie adorata icoana lui Hristos (in sine). 
Căci aceasta este un gind idolatru si nu se acorda adoraţie decit Sfintei Treimi. Si ca Hristos adorat in sfinta 
icoana este adorat impreuna cu Tatăl si cu Duhul Sfint, in timp ce (intrucit) icoanei ii dam o veneraţie 
relativa" 4 . 

Apărătorii icoanelor n-aveau inca prea explicita conştiinţa despre energiile necreate aduse in creatiune de 
Sfintul Duh. Aceasta le-ar fi dat posibilitatea de a explica legătura intre Hristos si icoana Lui, legătura pe 
care ei o afirma fara sa o explice suficient. Intrucit n-au explicat suficient sensul termenului "inchinare 
relativa", "inchinare ce trece la prototip", ei n-au explicat ca "trecerea" de la icoana la prototip, nu inseamna 
o separaţie intre Hristos si icoana, sau o distanta intre El si ea. De acea, ei afirma si una si alta (adică si 
trecerea si legătura interioara intre ele), dar fara sa le aducă la o explicare unitara, de sinteza. In felul acesta 
unii au reţinut numai ideea de separaţie, alţii numai ideea impreunei existente a icoanei si a lui Hristos, fara 
sa se confunde totuşi. 

Mai clar explica aceasta legătura rugăciunea pentru sfinţirea icoanei lui Hristos, conţinuta in Evhologiul 
Bisericii Ortodoxe. Aceasta explicare e vie si in evlavia poporului. In aceasta rugăciune se menţionează 
aplicarea ştergarului lui Avgar de Edesa pe fata lui Hristos, care a imprimat in el impreuna cu chipul Lui si 
puterea Lui, datorita căreia a vindecat pe prinţul Edesei căruia i 1-a trimis. Prin aceasta se confirma ceea ce 
s-a zis, ca chipul si cuvintul cuiva sint legate de subiectul aceluia printr-o iradiere de putere din el. Apoi, in 
rugăciune se cere: "O, Bunule Mintuitor, priveşte cu milostivire spre noi si spre aceasta icoana si... trimite 
asupra ei binecuvintarea Ta cereasca si darul Prea Sfintului Tau Duh si ...da-i ei puterea de a vindeca si de a 
alunga toate uneltirile drăceşti, umple-o pe ea de binecuvintarea si de puterea chipului sfint si nefacut de 
mina, pe care prin alipirea de prea curata fata a Fiului Tau preaiubit a dobindit-o cu, imbelsugare. pentru ca 
prin ea sa fie savirsite puterile si minunile pentru intarirea dreptei credinţe si mintuirea poporului Tau". 
Se cere deci, ca si icoana sfinţita acum sa se impartaseasca de puterea data icoanei nefacuta de mina prin 
alipirea ştergarului de fata lui Hristos; de a se prelungi deci puterea acelei icoane si in icoana sfinţita acum. 
lata cum fata vie a lui Hristos, păstrata de El in veci, lucrează cu puterea ei in icoanele fetei Lui, raminind 
prezenta nevăzut, dar prin puterea ei, in icoanele Lui. Avem astfel pururea cu noi fata lui Hristos, mai bine- 
zis puterea ei dumnezeiasca, prin trasaturile fetelor zugrăvite după asemănarea ei. In felul acesta, prin 
icoana lui Hristos ne priveşte si lucrează asupra noastră fata Lui reala plina de dragoste; aceasta insasi 
ramine in comunicare cu noi. 

Apoi rugăciunea se termina cu afirmarea ca inaintea icoanei se aduce adorare lui Dumnezeu in Treime: "Ca 
inchinindu-ne cu credinţa inaintea ei, Tie Atotputernicule si Fiului Tau Unul-Nascut si Preasfintului Duh, si 
chemindu Te pe Tine cu stăruinţa prin rugăciune, sa fim auziţi si sa aflam mila iubirii Tale către noi si sa 
dobindim darul Tau". 

Chemata prin rugăciune in fata icoanei, Sfinta Treime, raspunzind, isi revarsă puterea Ei peste cel ce 
priveşte icoana, ii indeamna sa se inchine Ei si sa-I ceara ajutorul, chemind-o sa se aplece spre el. 
Sa rezumam: Idolul avea de cele mai multe ori un chip monstruos, care reda forţele neintelese si 
dezordonate ale naturii. Fata omului care reflecta conştiinţa legăturii cu Dumnezeu cel personal si deci 
izvor al ordinii, inchinindu-se idolului, se supunea naturii inferioare conceputa ca un complex de forte 
dezordonate, socotind-o ca ultima realitate si resemnindu-se sa suporte toanele ei, neavind conştiinţa 
incomparabilei sale superiorităţi, ca puţind, prin spiritul ce-1 reflecta, stapini natura, asa cum i-a cerut 
Dumnezeu. 

Prin simbolul sacru, care implica recunoaşterea naturii intregi ca supusa spiritului luminos sau personal al 
lui Dumnezeu, omul se inchina lui Dumnezeu ca deosebit de natura, crescind el insusi in comuniune cu 
acest Dumnezeu personal infinit. Dar acest Dumnezeu raminea inca la oarecare distanta de om. Nu se 



cunoştea intimitatea potenţiala ce exista intre Dumnezeu cel personal si persoana si deci fata umana. 
Aceasta era etapa superioara a Vechiului Testament, fata de religiile naturiste. In slava ce se aşternuse pe 
fata lui Moise se ghicea aceasta relaţie deosebita ce o poate avea Dumnezeu cel personal cu omul ca 
persoana, se ghicea strălucirea deosebita ce o da acestei fete slava lui Dumnezeu sau relaţia cu El, dar slava 
aceasta manifesta inca de la oarecare distanta mai mult puterea decit iubirea lui Dumnezeu, asa cum se 
manifesta si in simboalele sacre luate din natura in care se reflecta mai mult puterea decit iubirea lui 
Dumnezeu ca insusirea cea mai proprie persoanei. De aceea nici nu puteau privi evreii la fata descoperita a 
lui Moise. 

Deplina intimitate intre fata omeneasca sau persoana umana si caracterul personal si iubitor al lui 
Dumnezeu se arata atunci cind Dumnezeu-Cuvintul isi face proprie fata omeneasca pentru a intra intr-o 
relaţie descoperita cu toţi fraţii Sai intru umanitate. Acum oamenii nu se mai simt infricosati sa privească la 
fata omeneasca plina de slava dumnezeiasca deplina a lui Dumnezeu cel intrupat, ci dimpotrivă se simt 
atraşi de ea, sint dornici sa o privească neincetat si sa o vadă ca model de desavirsire a fetei lor proprii. O 
relaţie de afecţiune nesaturata se instaurează intre fata omeneasca devenita fata a lui Dumnezeu si cei ce 
recunosc in Hristos pe Dumnezeul supremei iubiri de oameni si impliniri a aspiraţiilor umane după 
desavirsirea prin iubire. Slava dumnezeiasca a fetei omeneşti a lui Hristos le este atit de proprie, atit de 
draga, incit ea se raspindeste si asupra fetelor lor prin comunicare cu El. "Iar noi toţi, spune Sfintul Apostol 
Pavel, privind ca in oglinda (adică prin fata omeneasca a lui Hristos), slava Domnului, ne prefacem din 
slava in slava (adică din zi in zi mai mult), ca de la Duhul Domnului" (e ceva ce se petrece prin lucrarea 
Duhului) (2 Cor. 3,18). 

Dar pentru aceasta sporire a slavei, sau a luminii lui Dumnezeu pe fata noastră, după asemănarea slavei de 
pe fata lui Hristos ce reflecta adincimile iubirii si curatiei, se intelege ca trebuie sa privim mereu la fata lui 
Hristos. Dar cum am putea privi la ea, daca n-am avea icoana lui Hristos? A crede in Hristos, dar a nu privi 
la slava fetei Lui prin icoana Lui, inseamna a se priva de posibilitatea impartasirii de slava fetei Lui, de 
induhovnicirea prin El, inseamna a reduce enorm eficienta lucrării lui Hristos asupra sa, inseamna a nu 
aprecia preţuirea ce a dat-o Iisus fetei omeneşti ca mijloc si ca obiectiv de induhovnicire, inseamna a 
micşora insemnatatea faptului ca Dumnezeu a luat fata omeneasca pentru vecie, ca cea mai concentrata 
manifestare a spiritualităţii umane fata de natura. 
Pr. Prof. Dr. D. Staniloae, 



